ako má vyzerať profesionálne uviazaná kytica?
profesionálne uviazaná kytica má všetky stonky kvetov i zelene očistené od lístkov nad úväzok. je to preto, aby listy v úväzku nezačali hniť. ak by tam tie lístky ostali, hniloba by pokazila kvalitu ostatných kvetov a tým znížila životnosť kytice.
kvety sa viažu vždy jedným smerom do špirály. pokiaľ sa nejedná o formálne lineárny štýl, kde sa kvety a zeleň viažu vedľa seba. nikdy sa stonky nesmú prekrižovať inak dôjde k polámaniu stonky. taktiež úväzok musí byť pevný a vždy iba jeden.
stonky v kytici by mali byť dosť dlhé, aby dosiahli do vody. pre dlhšiu životnosť sa kytice v domácom prostredí zastihnú dva centimetre každý druhý deň a vymení voda.
kvety sa doma ošetrujú tak, že sa zo stoniek kytice každý druhý deň zrežú ostrým čistým nožom asi 2 cm.
potom sa dôkladne umyje váza, nasype výživa a zaleje čerstvou vodou.
stonky sa môžu ešte opláchnuť pod tečúcou vodou, tak najlepšie zistíte, či niektorá stonka náhodou nehnije.
ak by hnila, radšej kytičku rozviažte a hnilú rastlinu odstráňte. váza by nemala byť umiestnená blízko radiátoru a tiež by na ňu nemalo svietiť slnko.
na noc môžete kyticu umiestniť na balkón, rezaným kvetom prospieva chladnejšie prostredie. nie však mráz, pokiaľ mrzne, radšej ju von nedávajte. podľa tohoto návodu vám kytica vo váze môže vydržať až dva týždne.